**projektas**

**reg. Nr. T-71**

**2.9.darbotvarkės klausimas**

**Pasvalio rajono savivaldybės taryba**

**Sprendimas**

**dėl bešeimininkio turto priėmimo savivaldybės nuosavybėn ir jo PERDAVIMO**

2019 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsniu, Lietuvos Respublikos civilinio kodekso 4.58 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 7 punktu, 12 straipsnio 1 ir 2 dalimis, Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklėmis, patvirtintomis Lietuvos Respublikos Vyriausybės 2004 m. gegužės 26 d. nutarimu Nr. 634 ,,Dėl Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“ (su visais aktualiais pakeitimais), bei atsižvelgdama į Panevėžio apylinkės teismo Pasvalio rūmų 2019 m. sausio 29 d. sprendimą civilinėje byloje Nr. e2YT-649-1001/2019, Pasvalio rajono savivaldybės administracijos ilgalaikio turto ir kitų materialinių vertybių įvertinimo komisijos 2019 m. kovo ?? d. išvadą, Pasvalio rajono savivaldybės taryba nusprendžia:

priimti Pasvalio rajono savivaldybės nuosavybėn Panevėžio apylinkės teismo Pasvalio rūmų sprendimu perduotą bešeimininkį turtą ir jį perduoti Pasvalio rajono savivaldybės administracijai valdyti, naudoti ir disponuoti juo patikėjimo teise:

1. Pastatą – gyvenamąjį namą, esantį Gineikių k. 4, Vaškų sen., Pasvalio r. sav. (unikalus Nr. 4400-4368-8077, registro Nr. 44/2084305, bendras plotas – 210,17 kv. m). Pastato vertė – 800 Eur.

2. Pastatą – pirtį, esančią Pirties g. 2, Daujėnų mstl., Daujėnų sen., Pasvalio r. sav. (unikalus Nr. 4400-4176-5500, registro Nr. 44/2049183, bendras plotas – 120,57 kv. m). Pastato vertė – 450 Eur.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Virginija Antanavičienė

2019-04-05 tel. 54 114

Suderinta DVS Nr. RTS-

 Pasvalio rajono savivaldybės tarybai

**AIŠKINAMASIS RAŠTAS**

**dėl bešeimininkio turto priėmimo savivaldybės nuosavybėn ir jo PERDAVIMO**

2019-04-05

Pasvalys

**1. Problemos esmė.**

Savivaldybės administracija, vadovaudamasi Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklėmis, patvirtintomis Lietuvos Respublikos Vyriausybės 2004 m. gegužės 26 d. nutarimu Nr. 634, renka duomenis apie statinius, kurie neturi savininkų (ar kurių savininkai nežinomi) bei įstatymų ir teisės aktų nustatyta tvarka atlieka reikiamas procedūras, kad šie statiniai teismo sprendimu būtų pripažinti bešeimininkiu turtu ir perduoti Savivaldybės nuosavybėn. Panevėžio apylinkės teismo Pasvalio rūmai 2019 m. sausio 29 d. sprendimu civilinėje byloje Nr. e2YT-649-1001/2019 pripažino bešeimininkiu turtu ir perdavė Pasvalio rajono savivaldybės nuosavybėn sprendimo projekte nurodytus pastatus. Savivaldybės administracijos ilgalaikio ir kitų materialinių vertybių įvertinimo komisija įvertino perduodamo nekilnojamojo turto būklę, nustatė jo vertę ir tolesnio panaudojimo galimybes. Atsižvelgiant į šios komisijos 2019 m. kovo 8 d. išvadą, parengtas šis sprendimo projektas, kuriuo perimtas ir komisijos įvertintas turtas – 2 pastatai perduodami Savivaldybės administracijai valdyti, naudoti ir disponuoti juo patikėjimo teise.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė